Джонсън заплашва, че Британия няма да плати на ЕС сметката за Брекзит (ВИДЕО) | Клуб 'Z'
Премиерът иска да прекрати работата на парламента за пет седмици за гладко напускане без сделка
25.08.2019, 8:14 ч.
последна редакция 25.08, 18:02 ч.
Джонсън между Макрон и съпругата му Брижит в навечерието на срещата на Г-7 в Биариц. Снимка АП / БТА
Британският премиер Борис Джонсън планира да предупреди европейските лидери, че няма да изплати 30 милиарда лири (37 милиарда долара), предвидени в споразумението за Брекзита, ако те не приемат промяна на условията на сделката, пише в. "Мейл он сънди", цитиран от Ройтерс и ТАСС.
Според британският вестник при липса на компромис по въпроса за условията на Брекзита съгласуваната с Брюксел сума може да бъде съкратена дори до 7 милиарда лири (8,6 милиарда долара).
Британският премиер Борис Джонсън обеща да напусне ЕС без споразумение на 31 октомври, ако Брюксел не приеме главното искане на Лондон - да изключи от спроазумението предпазната клауза за Северна Ирландия.
Джонсън потвърди днес в разговор с председателя на Европейския съвет Доналд Туск, че Великобритания ще напусне ЕС на 31 октомври при каквито и да е обстоятелства, съобщи британски представител след разговор на двамата лидери на срещата на върха на Г-7 в Биариц, предаде Ройтерс, цитирана от БТА.
Отделно, в интервю за Би Би Си от Биариц, Джонсън заяви, че ако Брекзит бъде осъществен правилно, той ще открие огромни икономически възможности пред страната му.
"A big, big chance for us in the UK to have a change of direction and boost growth and prosperity"
If #Brexit is delivered properly, Boris Johnson says there are huge opportunities for the countryhttps://t.co/A2H5S7JTIJ pic.twitter.com/fbRTttcA5r
— BBC Politics (@BBCPolitics) August 25, 2019
Без парламент е по-удобно
Джонсън е поискал от главния юридически съветник на правителството Джефри Кокс юридическа оценка по въпроса за евентуално 5-седмично прекъсване на работата на парламента от 9 септември с цел да се осъществи Брекзит без споразумение, пише британския в. "Обзървър", цитиран от Ройтерс и ТАСС.
Според вестника, който се позовава на имейли на високопоставени правителствени служители, написани през последните 10 дни, премиерът е поискал оценка на законността на евентуално решение за прекратяване на сесията на парламента, без разпускането му и свикване на предсрочни избори.
Правният съвет, даден в имейла е, че спирането на работата на парламента може да бъде законно, освен ако съдилищата приемат евентуален иск за отмяната му, който може да бъде заведен от противници на Брекзита, съобщава в. "Обзървър".
Подобна новина ще предизвика гнева на лидерите на ЕС по време на срещата на върха на Г-7 в Бриариц, в която участва и Джонсън, отбелязва британският вестник.
Говорител на британското правителство отрече твърденията, че правителството обмисля да прекъсне работата на парламента през септември, за да попречи на депутатите да обсъждат Брекзита, предаде БТА.
Великобритания, брекзит, парламент, виецепремиери
ЛОЛ, демокрация по тачъристки...
Permalink Submitted by курбат йонев on Sun, 08/25/2019 - 08:51
Колкото по-рано изхвърлят тази проамериканска и антиевропейска паплач от ЕС, толкова по-добре.
Но ЕС има само един шанс след това - той е да изхвърли и проамериканската олигархична шайка на ЕНП.
В противен случай, врагът отвътре ще продължи да действа срещу Европа.